Evil Dead

Το Evil Dead είναι αμερικανικό franchise ταινιών κωμωδίας τρόμου που δημιουργήθηκε από τον Σαμ Ράιμι και αποτελείται από πέντε κινηματογραφικές ταινίες και μία τηλεοπτική σειρά. Το franchise επικεντρώνεται σε ένα αρχαίο σουμερικό βιβλίο, το Necronomicon Ex-Mortis, το οποίο όταν διαβάζεται ξυπνά σατανικές οντότητες που προσπαθούν να καταλάβουν τους ζωντανούς στην περιοχή του Τενεσί. Πρωταγωνιστής της σειράς είναι Άσλεϊ Τζοάνα "Ας" Γουίλιαμς, τον οποίο υποδύεται ο Μπρους Κάμπελ, και είναι ο μόνος χαρακτήρας που εμφανίζεται σταθερά σε όλες τις ταινίες της σειράς.

Η αρχική τριλογία περιλαμβάνει τις ταινίες The Evil Dead (1981), Evil Dead II (1987) και Army of Darkness (1992). Όλες οι προαναφερθείσες ταινίες είναι γραμμένες και σκηνοθετημένες από τον Ράιμι, σε παραγωγή Ρόμπερτ Τζ. Τάπερτ και με πρωταγωνιστή τον Κάμπελ. Έκτοτε, το franchise έχει επεκταθεί και σε άλλα μέσα, συμπεριλαμβανομένων μίας τηλεοπτικής σειράς, βιντεοπαιχνίδια, κόμικς και ένα μιούζικαλ.

Το franchise ταινιών Evil Dead έχει γίνει reboot το 2013 με την ομώνυμη, συνολικά τέταρτη ταινία, σκηνοθετημένη από τον Φέντε Αλβάρεζ, ο οποίος έγραψε το σενάριο μαζί με τον Ρόντο Σαγιάγκουες. Η παραγωγή έγινε από τον Ράιμι, τον Κάμπελ και τον Τάπερτ. Η ταινία σύστησε την καινούρια πρωταγωνίστρια, Μία Άλεν, υποδυόμενη από την Τζέιν Λέβι. Επίσης, το 2015 μέχρι το 2018 προβαλλόταν στο δίκτυο Starz η σειρά Ash vs. Evil Dead με πρωταγωνιστή ξανά τον Κάμπελ.

Τον Ιούλιο του 2022, ο Μπρους Κάμπελ να ανακοίνωσε ότι μια σειρά κινουμένων σχεδίων βρίσκεται στο στάδιο ενεργούς ανάπτυξης. Πρωταγωνιστεί ο ίδιος, ενώ είναι και παραγωγός μαζί με τους Ράιμι και Τάπερτ.

Το 2023 προβλήθηκε η πέμπτη ταινία της σειράς, με τίτλο Evil Dead Rise. Είναι γραμμένη και σκηνοθετημένη από τον Λι Κρόνιν και πρωταγωνιστούν οι Αλίσα Σάδερλαντ και Λίλι Σάλιβαν στους ρόλους των αδελφών Έλι και Μπεθ Μπίξλερ. Παραγωγός είναι για άλλη μια φορά ο Τάπερτ, ενώ οι Ράιμι και Κάμπελ είναι εξέχοντες παραγωγοί.

Όλες οι ταινίες της σειράς έχουν λάβει γενικότερα θετική υποδοχή από τους κριτικούς, με την αρχική τριλογία να έχει αποκτήσει καλτ κοινό. Όλο το franchise έχει αποσπάσει συνολικά περισσότερα από 300 εκατομμύρια δολάρια.

Παραπομπές

Εξωτερικοί σύνδεσμοι 

 Evil Dead στη Wikia

Evil Dead
Δαίμονες στην ποπ κουλτούρα
Σειρές ταινιών
Ταινίες δράσης
Ταινίες τρόμου
Ταινίες που έγιναν κόμικς